
Prašyti Nacionalinės žemės tarnybos prie Žemės ūkio ministerijos, kad perduotų Prienų rajono savivaldybei Nacionalinės žemės tarnybos prie Žemės ūkio ministerijos patikėjimo teise valdomus kitos paskirties žemės sklypus (0,5861 ha, unikalus Nr. 4400-4177-5320, Dariaus ir Girėno g. 1A, Prienų mieste; 1,0418 ha, unikalus Nr. 4400-5582-8829, Prienų mieste; 0,1330 ha, unikalus Nr. 4400-5583-1400, Prienų mieste; 6,8323 ha, unikalus Nr. 4400-5541-3353; 0,3107 ha, unikalus Nr. 4400-4249-5152; 0,4360 ha, unikalus Nr. 4400-5099-4959; 0,4009 ha, unikalus Nr. 4400-4440-1428; 0,4911 ha, unikalus Nr. 4400-4416-7539; 4,1242 ha, unikalus Nr. 4400-1685-5479) valdyti, naudoti ir disponuoti jais patikėjimo teise, kad būtų paprasčiau įteisinti žemės sklype įgyvendintų projektų sprendinius (t. y. kelių ir gatvių tiesimą, rekonstrukciją, aikštelių, pėsčiųjų takų ir kitų viešajam poilsiui skirtų objektų įrengimą). 

Pagal Lietuvos Respublikos vietos savivaldos įstatymo 16 straipsnio 2 dalies 27 punktą savivaldybės tarybos išimtinė kompetencija – sprendimų dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimas. 
Pagal Lietuvos Respublikos žemės įstatymo 7 straipsnio 2 dalies 1 punkto a, b ir c papunkčius valstybinės žemės sklypai gali būti perduodami savivaldybėms patikėjimo teise Vyriausybės nustatyta tvarka Nacionalinės žemės tarnybos vadovo sprendimu, suderintu su Lietuvos Respublikos žemės ūkio ministerija, viešojo naudojimo poilsio objektams.
Lietuvos Respublikos Vyriausybės 2002 m. rugsėjo 10 d. nutarimu Nr. 1418 „Dėl Valstybinės žemės sklypų perdavimo valdyti, naudoti ir disponuoti jais patikėjimo teise savivaldybėms taisyklių patvirtinimo“ patvirtintos Valstybinės žemės sklypų perdavimo valdyti, naudoti ir disponuoti jais patikėjimo teise savivaldybėms taisyklės.
Pagal Prienų rajono savivaldybės tarybos 2018 m. gruodžio 20 d. sprendimu Nr. T3-293 „Dėl pakoreguoto Prienų miesto bendrojo plano patvirtinimo“ patvirtintą  pakoreguotą Prienų miesto bendrąjį planą (Sprendinių konkretizavimas) pageidaujami valdyti patikėjimo teise žemės sklypai:
. 0,5861 ha ploto žemės sklypas, esantis Dariaus ir Girėno g.1A, Prienų mieste, numatytas inžinerinės infrastruktūros ir bendrojo naudojimo teritorijoms;
. 0,1330 ha, 0,3107 ha, 6,8323 ha, 1,0418 ha  ploto žemės sklypai, esantys Prienų mieste, bendrojo naudojimo erdvių (rekreacinėms, bendrojo naudojimo) teritorijoms;
. 4,1242 ha ploto žemės sklypas, esantis Birutės g. 7, Prienų mieste, ir 0,4360 ha ploto žemės sklypas, esantis Prienų mieste, priskirti bendrojo naudojimo, visuomeninės paskirties teritorijoms.
Pagal Prienų rajono savivaldybės tarybos 2012 m. sausio 26 d. sprendimu Nr. T3-21 „Dėl Jiezno miesto teritorijos bendrojo plano patvirtinimo“ patvirtintą Jiezno miesto teritorijos bendrąjį planą (Pagrindinis brėžinys) 0,4009 ha ir 0,4911 ha ploto žemės sklypai, esantys Jiezno mieste, Prienų r. sav., priskirti bendrojo naudojimo teritorijai.

Perėmus sprendimo projekte nurodytus valstybinės žemės sklypus valdyti, naudoti ir disponuoti jais patikėjimo teise, būtų paprasčiau registruojami atnaujinti žemės sklypo kadastro duomenys Nekilnojamojo turto registre, įgyvendinus projektų sprendinius (pvz., atlikus automobilių stovėjimo aikštelės rekonstrukciją ar remontą, įrengus pėsčiųjų takus, aikšteles ir kitus viešajam poilsiui skirtus objektus). 

Šiuo metu norint įteisinti gatvių rekonstrukcijos darbus, įrengtus pėsčiųjų takus, aikšteles ir kitus viešajam poilsiui skirtus objektus reikia kreiptis į Nacionalinės žemės tarnybos prie Žemės ūkio ministerijos Prienų ir Birštono skyrių dėl tarpininkavimo įregistruojant naujus kadastro duomenis Nekilnojamojo turto registre, o tai užtrunka laiko. Patikėjimo teise valdomo sklypo kadastro duomenys atnaujinami tiesiogiai (be tarpininkų) kreipiantis į VĮ Registrų centrą.

Lėšos nėra reikalingos. 

Nepridedamas.


Skyriaus vedėja 									Dalia Joneliūnienė

